[{"text_idx": "#000000", "text": "Tw\u0302r gwylio i wylwyr mo\u0302r Porthcawl"}, {"text_idx": "#000001", "text": "Fe fydd gwirfoddolwyr yn dechrau gwylio'r arfordir ger Porthcawl ar benwythnosau, ar o\u0302l cymryd gofal o dw\u0302r gwylio 150 mlwydd oed."}, {"text_idx": "#000002", "text": "Bydd y National Coastwatch Institution (NCI) yng ngofal yr hen dw\u0302r gwylio er mwyn helpu i leihau peryglon ar y mo\u0302r."}, {"text_idx": "#000003", "text": "Mae'r tw\u0302r yn adeilad rhestredig gradd 2, ac mae wedi cael ei adnewyddu i fod yn ganolfan i'r gwirfoddolwyr."}, {"text_idx": "#000004", "text": "Bydd y gwylio yn dechrau yn yr haf, gyda'r gobaith o redeg y gwasanaeth bob dydd yn y pen draw."}, {"text_idx": "#000005", "text": "Mae'r NCI yn sefydliad gwirfoddol, sy'n cadw golwg ar ardaloedd arfordirol o'r DU ac yn edrych allan am alwadau brys gan rai sydd mewn trafferth ar y mo\u0302r."}, {"text_idx": "#000006", "text": "Fe fydd y gwirfoddolwyr hefyd yn monitro sianeli radio, ac yn cael eu hyfforddi i ddelio ag argyfyngau."}, {"text_idx": "#000007", "text": "Dywedodd Rheolwr yr Orsaf, Phillip Jones: \"Rydym wedi bod yn derbyn hyfforddiant ers tipyn, rydym yn edrych ymlaen at gynnal y gwylio ar benwythnosau i ddechrau, hyd at 8:00 yn y nos, ac yn y pen draw, y gobaith ydi cynyddu'r oriau.\""}, {"text_idx": "#000008", "text": "Mae'r hen dw\u0302r wedi cael ffenestri, drysau a tho newydd, tra bod y grisiau allanol hefyd wedi cael eu hadnewyddu."}, {"text_idx": "#000009", "text": "Mae cyngor Pen-y-bont ar Ogwr bellach wedi trosglwyddo'r tw\u0302r i ofal yr NCI."}, {"text_idx": "#000012", "text": "Gwrthdrawiad A470: Dyn wedi marw a dau yn yr ysbyty"}, {"text_idx": "#000013", "text": "Agor cwest i farwolaeth dyn yn ffrwydrad Treforys"}, {"text_idx": "#000014", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000017", "text": "5 cornel o Gymru ar ochr arall y ffin"}]